The Go-Between (film)
The Go-Between (), u Jugoslaviji prikazan pod naslovom Ljubavni glasnik, je britanski igrani film snimljen 1971. godine u režiji Josepha Loseya. Predstavlja adaptaciju istoimenog romana L. P. Hartleya. Okvirni zaplet prikazuje kako se ostarjeli protagonist (čiji lik tumači Michael Redgrave) prisjeća kako je kao dječak (kada ga glumi Dominic Guard) godine 1900. ljetne praznike na imanju svog aristokratskog školskog druga te, sticajem okolnosti, sudjelovao u razmjenjivanju poruka između prijateljeve starije sestre (koju glumi Julie Christie) i siromašnog zakupca (čiji lik tumači Alan Bates), koji je sa njom održavao zabranjenu ljubavnu vezu.

The Go-Between, jedan od najpopularnijih romana engleske književnosti 20. vijeka, se nastojao ekranizirati još od 1950-ih, kada je projekt započeo znameniti producent Alexander Korda. Na kraju je to uspjelo Loseyu, koji je za scenarista angažirao uglednog dramatičara Harolda Pintera, sa kojim je bio surađivao na filmovima The Servant i Accident. Prilikom snimanja su korištene autentične lokacije u Norfolku, gdje se odigrava radnja.

Film je svoju premijeru imao na Kanskom festivalu gdje je trijumfirao, osvojivši Zlatnu palmu. Kasniji su kritičari tvrdili da je u mnogo čemu predstavljao vrhunac karijere za Loseya, Pintera i brojne glumce i članove ekipe. Film je imao uspjeha i kod publike, a naslovna muzička tema I Still See You francuskog kompozitora Michela Legranda je postala veliki hit i doživjela brojne pop obrade.

Godine 2015. je snimljen istoimeni remake u obliku BBC-jevog TV filma.

Glavne uloge

 Julie Christie ... Marian Maudsley (Lady Trimingham)
 Edward Fox ... Hugh Trimingham
 Alan Bates ... Ted Burgess
 Margaret Leighton ... Mrs. Maudsley
 Michael Redgrave ... stariji Leo Colston
 Dominic Guard ... mladi Leo Colston
 Michael Gough ... Mr. Maudsley
 Richard Gibson ... Marcus Maudsley
 Simon Hume-Kendall ... Denys
 Roger Lloyd-Pack ... Charles
 Ellie Nicol-Hilton ... Harriet
 Amaryllis Garnett ... Kate

Izvori

Literatura
 Hartop, Christopher (2011). Norfolk Summer: Making The Go-Between.  Cambridge: John Adamson. .

Vanjske veze
 
 
 
 HaroldPinter.org: Films by Harold Pinter - The Go Between 

Britanski filmovi
Dramski filmovi
Romantični filmovi
Authority control 2